Source: http://www.europarl.europa.eu/sides/getDoc.do?type=REPORT&reference=A7-2011-0410&language=HU
Timestamp: 2013-05-22 03:47:17+00:00

Document:
JELENTÉS a Georgios Toussas mentelmi jogának felfüggesztésére irányuló kérelemről - A7-0410/2011
Eljárás : 2011/2057(IMM)A dokumentum állapota a plenáris ülésenVálasszon egy dokumentumot :
A7-0410/2011Előterjesztett szövegek :
JELENTÉS 142k 67k
2011. november 25.PE 474.048v02-00 A7-0410/2011
a Georgios Toussas mentelmi jogának felfüggesztésére irányuló kérelemről
– tekintettel Ilias Stavropoulos, a pireuszi elsőfokú bíróság 7. szekciója bírájának 2011. február 9-én kelt, és a 2011. március 9-i plenáris ülésen ismertetett kérelmére, amelyben Georgios Toussas képviselői mentelmi jogának felfüggesztését kéri,
– miután eljárási szabályzata 7. cikke (3) bekezdésének megfelelően 2011. szeptember 19-én meghallgatta Georgios Toussast,
– tekintettel az Európai Unió kiváltságairól és mentességeiről szóló 1965. április 8-i jegyzőkönyv 9. cikkére, valamint az Európai Parlament képviselőinek közvetlen és általános választójog alapján történő választásáról szóló 1976. szeptember 20-i okmány 6. cikkének (2) bekezdésére,
– tekintettel az Európai Unió Bírósága 1964. május 12-i, 1986. július 10-i, 2008. október 15-i és 21-i, valamint 2010. március 19-i ítéleteire(1),
– tekintettel a Görög Köztársaság alkotmánya 62. cikkének rendelkezéseire,
– tekintettel a Jogi Bizottság jelentésére (A7-0410/2011),
A. mivel a pireuszi elsőfokú bíróság 7. szekciójának bírája Georgios Toussas európai parlamenti képviselő mentelmi jogának felfüggesztését kérte annak érdekében, hogy a pireuszi törvényszéki bíróság államügyészi hivatala által kiadott utasítások alapján 147 000 eurót meghaladó összegű kárt okozó, bizalommal való visszaélés miatt (a görög büntető törvénykönyv 390. cikke, és az 1950/1608. számú törvény 1. cikke alapján) megkezdődhessen ellene a büntetőeljárás, és ennek keretében (a görög büntetőeljárási törvény 246., 248. és 250. cikke alapján) az ügyészi vizsgálat;
B. mivel a bírónak szándékában áll beidézni Georgios Toussast, hogy a görög büntetőeljárási törvény 270., 271. és 273. cikke alapján az ügyben gyanúsítottként tanúvallomást tegyen, és az ellene felhozott fenti vádakra válaszoljon;
C. mivel ilyen esetben indokolt javasolni a képviselői mentelmi jog felfüggesztését;
1. úgy határoz, hogy felfüggeszti Georgios Toussas mentelmi jogát;
2. utasítja elnökét, hogy haladéktalanul továbbítsa ezt a határozatot és illetékes bizottsága jelentését a Görög Köztársaság illetékes hatóságainak és Georgios Toussasnak.
101/63, Wagner kontra Fohrmann és Krier, EBHT, 1964., 195. o.; 149/85, Wybot kontra Faure és mások, EBHT, 1986., 2391. o.; T-345/05, Mote kontra Parlament [2008], EBHT, II-2849. o.; C-200/07 és C-201/07 egyesített ügyek, Marra kontra De Gregorio és Clemente [2008], EBHT, I-7929. o.; T-42/06, Gollnisch kontra Parlament (HL C 134., 2010.5.22., 29.o.).
A 2011. március 9-i plenáris ülésen az elnök az eljárási szabályzat 6. cikkének (2) bekezdésének megfelelően bejelentette, hogy 2011. február 9-i keltezéssel levelet kapott Ilias Stavropoulostól, a pireuszi elsőfokú bíróság 7. szekciója bírájától, amelyben kéri Georgios Toussas képviselői mentelmi jogának felfüggesztését. Az eljárási szabályzat 6. cikkének (2) bekezdése értelmében az elnök a kérelmet a Jogi Bizottsághoz utalta.
2. A tényállás
A pireuszi elsőfokú bíróság 7. szekciójának bírája Georgios Toussas európai parlamenti képviselő mentelmi jogának felfüggesztését kérte annak érdekében, hogy a pireuszi törvényszéki bíróság államügyészi hivatala által kiadott utasítások alapján büntetőeljárás kezdődhessen ellene. Georgios Toussast nyolc másik személlyel együtt azzal vádolják, hogy a Merchant Seamen's Fund (NAT) elnevezésű jogi személyiségű társaság vezetőjeként a társaság vagyonából másik fél számára 147 000 eurót meghaladó összeget tulajdonított el. Az állítólagos csalást Georgios Toussas a NAT igazgatótanácsi tagjaként követte el, és e minőségében (a görög büntetőjog szempontjából) a társasággal munkaviszonyban áll. Az ellene felhozott vádak – amelyek miatt a görög büntetőeljárási törvény 246., 248. és 250. cikke alapján ügyészi vizsgálat indult – a görög büntető törvénykönyv 390. cikkére és az 1950/1608-as törvény 1. cikkére alapulnak.
A Jogi Bizottság előtt 2011. október 10-én történt meghallgatásán Georgios Toussas felvetette, hogy az ellene folytatott büntetőjogi eljárás valószínűleg politikai üldözés. A Bizottság azonban nem talált bizonyítékot a fumus persecutionisra ebben az esetben.
A Szerződésekhez csatolt, az Európai Unió kiváltságairól és mentességeiről szóló 7. jegyzőkönyv a következőképpen rendelkezik:
Nem lehet hivatkozni a mentességre olyan esetben, amikor valamely tagot bűncselekmény elkövetésében tetten érnek, továbbá a mentesség nem akadályozhatja meg az Európai Parlamentet azon jogának gyakorlásában, hogy valamely tagjának mentességét felfüggessze. A görög jog
A görög alkotmány 62. cikke a következőket mondja ki: „Parlamenti megbízatásuk során a parlamenti képviselők ellen eljárást indítani, őket letartóztatni, bebörtönözni vagy egyéb módon szabadságuktól megfosztani a parlament előzetes engedélye nélkül nem lehet. Egy feloszlott parlament tagja ellen a parlament feloszlása és az új parlamenti választások eredményének kihirdetése közötti időszakban továbbá nem lehet politikai bűncselekmény elkövetése miatt eljárást indítani. Ha a parlament három hónapon belül nem hoz határozatot azt követően, hogy az ügyész benyújtotta a parlament elnökének büntetőeljárás megindítása iránti kérelmét, nem engedélyezett a mentelmi jog alóli felfüggesztés. A három hónapos határidőt felfüggesztik a törvénykezési szünet alatt.
A mentelmi jog alóli felfüggesztésre nincs szükség akkor, ha a képviselőt bűncselekmény elkövetése során tetten érik.”
A fentiek és az eljárási szabályzat 6. cikkének (2) bekezdése alapján, miután megvizsgálta a képviselői mentelmi jog felfüggesztése mellett és ellen szóló indokokat, a Jogi Bizottság javasolja, hogy az Európai Parlament függessze fel Georgios Toussas képviselői mentelmi jogát. A BIZOTTSÁGI ZÁRÓSZAVAZÁS EREDMÉNYE

References: bíróság 
 bíróság 
 bíróság 
 bíróság 
 bíróság 
 bíróság